აშშ-ის მომავალ ელჩს საქართველოში კოლეგები აფასებენ
ამერიკელმა დიპლომატებმა ჩვენთან საუბარში გამოთქვეს რწმენა, რომ ორმხრივი ურთიერთობები იან კელის ხელმძღვანელობის პირობებში კიდევ უფრო გაღრმავდება.
ვაშინგტონი თბილისში დიპლომატიური მისიის ხელმძღვანელად ახალ ელჩს აგზავნის. თანამდებობის დაკავებამდე, იან კელი ერთ კვირაში შეერთებული შტატების სახელმწიფო დეპარტამენტში ოფიციალურ ფიცს დადებს რას უსურვებენ მას ამერიკელი დიპლომატები და ყოფილი ელჩები საქართველოში? როგორ ხედავენ ეს ადამიანები იან კელის წინაშე არსებულ გამოწვევებსა და შესაძლებლობებს, და რაც ყველაზე მნიშვნელოვანია-დარჩება თუ არა საქართველო ვაშინგტონისთვის ერთერთ პრიორიტეტულ სტრატეგიულ პარტნიორად? ამერიკის ბოლო ელჩი საქართველოში რიჩარდ ნორლანდი მიიჩნევს, რომ იან კელი დაკისრებულ მოვალეობებს კომპეტენტურად გაართმევს თავს. რიჩარდ ნორლანდი: აშშ-ის ყოფილი ელჩი კენეტ იალოვიცი თვლის, რომ ახალი ელჩისთვის საქართველოს ევრო-ატლანტიკური მისწრაფებების ხელშეწყობა ერთერთ მთავარ ამოცანად დარჩება, თუმცა შედეგის მიღწევა, რომელსაც წინ ხანგრძლივი პროცესი უძღვის, ადვილი არ იქნება. კენეტ იალოვიცი: აშშ-ის სახელმწიფო მდივნის მეორე მოადგილე ცენტრალური აზიის საკითხებში და ბატონი კელის კოლეგა რიჩარდ ჰოგლანდი საქართველოს პრობლემატიკას კარგად იცნობს. რიჩარდ ნორლანდის მსგავსად, ის ფიქრობს, რომ ელჩის საქმიანობისთვის არანაკლებ მნიშვნელოვანია საზოგადოებასთნ, ადამიანებთან მეტი პირადი ურთიერთობა: რიჩარდ ჰოგლანდი: გამომდინარე საქართველოს სტრატეგიული გეოპოლიტიკური მდებარეობიდან და ამერიკა-საქართველოს შორის არსებული მჭიდრო კავშირებიდან, ამერიკელმა დიპლომატებმა ჩვენთან საუბარში გამოთქვეს რწმენა, რომ ორმხრივი ურთიერთობები იან კელის ხელმძღვანელობის პირობებში კიდევ უფრო გაღრმავდება.